E Bua Jɔ Hetohi Nɛ Sisi Numi Ngɛ He Nɛ Baiblo ɔ Kɛ Ha a He | Baiblo ɔ Tsakeɔ Nihi A Si Himi\nKANE NGƐ Acholi Afrikaans Albanian Amharic Arabic Armenian Aymara Bicol Bulgarian Cakchiquel Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Luo Luvale Macedonian Malagasy Mam Maya Mazatec (Huautla) Myanmar Nahuatl (Central) Nahuatl (Huasteca) Ndebele Ndonga Nepali Ngabere Norwegian Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tajiki Tatar Thai Tigrinya Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Xhosa Yoruba Zapotec (Isthmus) Zulu\nYe Bua Jɔ Hetohi Nɛ A Ngɛ Heii Nɛ Sisi Numi Ngɛ He Nɛ Baiblo ɔ Kɛ Ha A He\nErnest Loedi nya mi munyu\nJEHA NƐ A FƆ LƐ: 1948\nHE NƐ E JE: HUNGARY\nBƆ NƐ E NGƐ HA BE KO NƐ BE: I HLA KAA MA NÁ SANE BIMI NƐ A HE HIA AMƐ A HETO\nA fɔ mi ngɛ Székesfehérvár ngɛ Hungary. A to ma nɛ ɔ si maa pee jeha 1,000 ji nɛ ɔ, nɛ e ngɛ yi nɔ sanehi babauu nɛ ngɛ bua jɔmi. Se aywilɛho sane ji kaa, loloolo ɔ, i kaiɔ níhi nɛ ya nɔ ngɛ je mi ta nɛ to nɔ enyɔ ɔ mi ɔ.\nYe nɛ̃ kɛ ye nã nɛ a tsɔse mi ngɛ ye jokuɛwi a si. I hɛ jaa ngɛ a he daa, titli ɔ, ye nã nɛ a tsɛɛ lɛ Elisabeth ɔ. E du Mawu gbeye yemi kɛ wo ye mi. Kɛ je be nɛ i ye jeha etɛ ɔ, i kɛ lɛ peeɔ kake kɛ tĩɔ Nyɔmtsɛ ɔ Sɔlemi ɔ mi daa gbɔkuɛ. Se benɛ e piɛ bɔɔ nɛ ma ye jeha 30 ɔ loko i ba nu jamɛ a sɔlemi ɔ sisi.\nI ya hi ye nɛ̃ kɛ ye nã ngɔ ejakaa jamɛ a be ɔ mi ɔ, ye fɔli kɛ a be tsuo ngɛ ní tsue konɛ a nyɛ nɛ a he we. Hɔ enyɔne ngɛ nyɔhiɔ tsuaa nyɔhiɔ mi ɔ, wa weku ɔ tsuo blaa kɛ yeɔ ní. Ye bua jɔɔ jamɛ a he nya buami ɔ he wawɛɛ.\nNgɛ jeha 1958 mi ɔ, nɔ́ nɛ ye fɔli ɔmɛ ngɛ blɔ hyɛe ɔ ba mi; a he we, nɛ wɔ nihi etɛ ɔ tsuo wa hia kɛ ya hi mi. Jehanɛ ɔ, ye bua ba jɔ kaa i kɛ ye fɔli ɔmɛ ma bla kɛ hi si! Se ngɛ nyɔhiɔ ekpa pɛ se ɔ, ye bua jɔmi ɔ tsuo se po. Hiɔ nɛ ji kansa a gbe ye papaa.\nEnɛ ɔ hao mi wawɛɛ. I kai kaa i sɔle ke: “Mawu, I kpa mo pɛɛ nɛ o he ye tsɛ ɔ yi wami. I hia lɛ wawɛɛ. Mɛni he je nɛ o bui ye sɔlemi ɔmɛ tue ɔ?” I suɔ wawɛɛ kaa ma le he nɛ ye papaa ngɛ. Lɔ ɔ he ɔ, i bi ye he ke: ‘E ho hiɔwe ya lo? Aloo, anɛ e be wami mi hie hu kulaa lo?’ Ke i na jokuɛwi kpahi nɛ a tsɛmɛ ngɛ loloolo ɔ, ye hɛ jaa.\nLɔ ɔ ji kaa daa ligbi ɔ, i yaa gɔ ɔ mi, nɛ i pee jã jehahi fuu. I kplaa si ngɛ ye papaa gɔ ɔ nɔ nɛ i sɔleɔ ke: “Mawu, i kpa mo pɛɛ, i suɔ kaa ma le he nɛ ye papaa ngɛ.” I sɔleɔ hu kaa Mawu nɛ ye bua mi nɛ ma le nɔ́ he je nɛ adesa ngɛ wami mi ɔ.\nBenɛ i ye jeha 13 ɔ, i to ye yi mi kaa ma kase Germany gbi. Ye susumi ji kaa ma ná ye sane bimi ɔmɛ a hetohi ngɛ womihi babauu nɛ a pee ngɛ Germany gbi mi ɔ mi. I je ye ní kasemi ɔ sisi ngɛ jeha 1967 ɔ mi, ngɛ ma ko nɛ ji Jena nɛ jamɛ a be ɔ mi ɔ, e piɛɛ East Germany he ɔ mi. I bɔ mɔde nɛ i kane womihi nɛ Germany womi mi nile li ngma a, titli ɔ, womihi nɛ kɔɔ nɔ́ he je nɛ adesa ngɛ wami mi ɔ he ɔ. E ngɛ mi kaa ye bua jɔ níhi nɛ i kane ɔ ekomɛ a he mohu lɛɛ, se eko be nɛ ha ye tsui nɔ ye mi. Lɔ ɔ he ɔ, i ya nɔ nɛ i sɔle konɛ ma ná ye sane bimi ɔmɛ a hetohi.\nNgɛ jeha 1970 mi ɔ, i kpale ba Hungary ekohu, nɛ lejɛ ɔ nɛ i kɛ Rose nɛ pee se ɔ, e ba pee ye yo ɔ kpe ngɛ. Jamɛ a be ɔ, Hungary ma a ngɛ Kɔmiunisi nɔ yemi sisi. Benɛ wa sɛ gba si himi mi be bɔɔ se ɔ, i kɛ Rose tsuo tu fo kɛ ho Austria ya. Wa to wa yi mi kaa wa maa je lejɛ ɔ kɛ ho Sydney ngɛ Australia, he nɛ ye yayo nyɛminyumu ɔ ngɛ ɔ.\nE kɛ we kulaa nɛ i ná ní tsumi ngɛ Austria. Ligbi ko ɔ, nɔ ko nɛ i kɛ lɛ tsuɔ ní ɔ de mi ke ma nyɛ ma ná ye sane bimi ɔmɛ tsuo a heto ngɛ Baiblo ɔ mi. E ha mi Baiblo kasemi womi komɛ, nɛ i kɛ bua jɔmi kane womi ɔmɛ tsuo oya. I suɔ kaa ma kase ní fuu. Lɔ ɔ he ɔ, i ngma sɛ womi kɛ ya ha nihi nɛ a pee womi ɔ, nɛ ji Yehowa Odasefohi kaa a ba ha mi womi ɔ fuu.\nNgɛ ligbi nɛ wa gba si himi ɔ ye jeha kake ɔ nɔ ɔ, Austria niheyo ko nɛ ji Odasefo no ɔ ba slaa wɔ. E kɛ womihi nɛ i sɛ ɔ ba ha mi, nɛ e de kaa e maa suɔ nɛ e kɛ mi nɛ kase Baiblo ɔ, nɛ i kplɛɛ nɔ. Akɛnɛ ní kasemi ɔ he hia mi he je ɔ, waa kɛ ngmlɛfia eywiɛ kaseɔ ní si enyɔ daa otsi!\nYe bua jɔ níhi nɛ Odasefo ɔmɛ tsɔɔ mi kɛ je Baiblo ɔ mi ɔ he. Benɛ a tsɔɔ mi Yehowa biɛ ngɛ ye Hungary Baiblo ɔ mi ɔ, e pee mi nyakpɛ. Ngɛ jeha 27 tsuo nɛ i kɛ ya sɔlemi ɔ, i nui Mawu biɛ gblee. Ye bua jɔ ye sane bimi ɔmɛ a hetohi nɛ a ngɛ heii nɛ sisi numi ngɛ he nɛ Baiblo ɔ kɛ ha a he. Kaa nɔ hyɛmi nɔ́ ɔ, i kase kaa ni gbogboe ɔmɛ lɛɛ a li nɔ́ ko nɔ́ ko, a ngɛ kaa nihi nɛ a ngɛ mahe hwɔe. (Fiɛlɔ 9:5, 10; Yohane 11:11-15) I kase hu kaa Baiblo ɔ wo si kaa ngɛ je ehe ɔ mi ɔ, “nɔ ko be gboe hu.” (Kpojemi 21:3, 4) I ngɛ blɔ hyɛe kaa ma na ye tsɛ ɔ eko hu, ejakaa ngɛ je ehe ɔ mi ɔ, “adesahi tsuo maa te si kɛ je gbeje”—Bɔfo Ɔmɛ A Ní Tsumi 24:15.\nRose je e suɔmi mi nɛ e ba piɛ ye he kɛ kase Baiblo ɔ. Wa ya wa hɛ mi mlamlaamla, lɔ ɔ he ɔ, waa kɛ nyɔhiɔ enyɔ pɛ kase womi ɔ tsuo! Wa ya kpehi nɛ Odasefohi ɔmɛ peeɔ ngɛ Matsɛ Yemi Asa a nɔ ɔ tsuo. Wa bua jɔ suɔmi, yemi kɛ bua mi su, kɛ kake peemi nɛ ngɛ Yehowa Odasefo ɔmɛ a kpɛti ɔ he wawɛɛ.—Yohane 13:34, 35.\nNgɛ jeha 1976 mi ɔ, a ngmɛ i kɛ Rose blɔ nɛ wa ya Australia. Amlɔ nɔuu nɛ wa hla Yehowa Odasefohi a se blɔ. Odasefohi nɛ a ngɛ lejɛ ɔ he wɔ atuu. Ngɛ jeha 1978 ɔ mi ɔ, wa ba pee Odasefohi.\nAmlɔ nɛ ɔ, i ná sane bimihi nɛ a ngɛ mi haoe jehahi babauu ɔ a hetohi. Yehowa Mawu nɛ i hɛ kɛ su e he ɔ, ha i ná Tsɛ nɛ pe kulaa. (Yakobo 4:8) Jehanɛ hu, hɛ nɔ kami nɛ i ngɛ kaa ma na ye tsɛ nɛ fɔ mi ɔ ngɛ je ehe nɛ maa ba a mi ɔ haa ye bua jɔɔ wawɛɛ.—Yohane 5:28, 29.\nNgɛ jeha 1989 ɔ mi ɔ, i kɛ ye yo Rose kpɛ wa yi mi kaa wa maa kpale kɛ ya wa ma nɛ ji Hungary ɔ mi ekohu, konɛ wa ya fiɛɛ wa hemi kɛ yemi ɔ he ní kɛ ha wa weku li kɛ wa huɛmɛ kɛ ni kpahi. Kɛ ba si mwɔnɛ ɔ, wa ná he blɔ nɛ waa kɛ nihi lafahi abɔ kase Baiblo ɔ. A kpɛti nihi nɛ a hiɛ pe 70 ji nihi nɛ a ba piɛ wa he kɛ ngɛ Yehowa sɔmɔe, nɛ ye yayo hu piɛ he.\nI kɛ jeha 17 sɔuu sɔle konɛ ma ná ye sane bimi ɔmɛ a hetohi. Jeha 39 be, nɛ loloolo ɔ, i ngɛ sɔlee. Se amlɔ nɛ ɔ lɛɛ i sɔleɔ ke: “I naa mo si, ye hiɔwe Tsɛ, kaa o bu ye sɔlemihi nɛ i sɔle ngɛ ye jokuɛwi a si ɔ tsuo tue.”